Vi er ikke ude på at tvinge nogen til noget. Det er ikke vores projekt at diktere, hvordan andre skal tænke, opfatte verden eller kommunikere, som Henrik Frank Pitzner-Frydendahl beklager sig over i Information 25. september.

Det er heller ikke vores ærinde, at man skal være krænket eller venstreorienteret som optagelseskriterier for at være med i LGBT Danmark, som Clara Wilstrup-Nielsen spørger om i Berlingske 22. september.

Lige så lidt som vi bryder os om at blive påduttet identitetsmarkører af andre, lige så lidt har vi lyst til at pådutte andre dem, som Sebastian Dorset frabeder sig i Point of View 16. september.